ประกาศกระทรวงการคลัง เรื่อง กำหนดลักษณะและชนิดของแสตมป์ยาสูบ (ฉบับที่ 47) พ.ศ. 2556
ประกาศกระทรวงการคลัง
ประกาศกระทรวงการคลัง
เรื่อง
กำหนดลักษณะและชนิดของแสตมป์ยาสูบ (ฉบับที่ ๔๗)
พ.ศ. ๒๕๕๖[๑]
 

อาศัยอำนาจตามความในมาตรา ๔๑ แห่งพระราชบัญญัติยาสูบ พ.ศ. ๒๕๐๙ รัฐมนตรีว่าการกระทรวงการคลัง
กำหนดลักษณะและชนิดของแสตมป์ยาสูบไว้ ดังต่อไปนี้

แสตมป์ยาสูบทำด้วยกระดาษสีขาว เป็นรูปสี่เหลี่ยมผืนผ้า ขนาด ๑.๕ x ๗.๒ เซนติเมตร มีเส้นเป็นกรอบสี่เหลี่ยมโดยรอบ พื้นภายในพิมพ์เส้นลายน้ำ
ภายในกรอบสี่เหลี่ยมมีลายตาข่ายด้านบนและด้านล่าง ตรงกลางดวงแสตมป์เป็นรูปวงกลม
มีรูปนกวายุภักษ์อยู่กลาง ด้านบนมีอักษร กระทรวงการคลังประเทศไทย ด้านล่างมีอักษร กรมสรรพสามิต ด้านซ้ายและด้านขวาของวงกลมมีเส้นลายประดิษฐ์ พิมพ์ด้วยหมึกสีส้ม
ทางชายด้านซ้ายของดวงแสตมป์มีอักษร แสตมป์ยาสูบ ทางชายด้านขวาของดวงแสตมป์มีอักษร ในประเทศ ลวดลาย รูป และอักษร พิมพ์ด้วยหมึกสีส้ม โดยด้านล่างของอักษร ในประเทศ มีตัวเลขและอักษร ๐
สตางค์ พิมพ์ด้วยหมึกสีดำ

แสตมป์ยาสูบลักษณะดังกล่าวให้ใช้ปิดบนซองบรรจุยาเส้นที่ผู้เพาะปลูกต้นยาสูบทำจากใบยาที่ปลูกและหั่นเอง
และได้ขายยาเส้นนั้นแก่ผู้ประกอบอุตสาหกรรมยาสูบ ซึ่งมีอัตราค่าแสตมป์ยาสูบ ๐.๐๐
บาท


ประกาศ
ณ วันที่ ๓๑ มกราคม พ.ศ. ๒๕๕๖
กิตติรัตน์
ณ ระนอง
รัฐมนตรีว่าการกระทรวงการคลัง




ปริยานุช/ผู้จัดทำ
๘ กุมภาพันธ์
๒๕๕๖

ปณตภร/ผู้ตรวจ
๑๑ กุมภาพันธ์
๒๕๕๖

















































[๑] ราชกิจจานุเบกษา
เล่ม ๑๓๐/ตอนพิเศษ ๑๘ ง/หน้า ๙/๖ กุมภาพันธ์ ๒๕๕๖